**ПОСТАНОВЛЕНИЕ № 46 на МС от 19.03.2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища**

Oбн., ДВ, бр. 26 от 22.03.2020 г., в сила от 22.03.2020 г., изм. и доп., бр. 18 от 2.03.2021 г., в сила от 2.03.2021 г., изм., бр. 106 от 22.12.2023 г., в сила от 1.01.2024 г.

МИНИСТЕРСКИЯТ СЪВЕТ

ПОСТАНОВИ:

**Чл. 1**. (Изм. – ДВ, бр. 18 от 2021 г., в сила от 2.03.2021 г., бр. 106 от 2023 г. , в сила от 1.01.2024 г.) Определя минимални диференцирани размери на паричните средства за физическа активност, физическо възпитание, спорт и спортно-туристическа дейност, както следва:

1. за децата в държавните, общинските и частните детски градини и в държавните, общинските и частните училища, включително тези в подготвителните групи – 5 лв. на дете за бюджетна година;

2. за учениците в държавните, общинските, частните и духовните училища в дневна, комбинирана форма на обучение и обучение чрез работа – 10 лв. на ученик за бюджетна година;

3. за студентите редовна форма на обучение във висшите училища – 10 лв. на студент за бюджетна година;

4. за курсантите – 10 лв. на курсант за бюджетна година.

**Чл. 2**. (1) Необходимите парични средства по чл. 1 се осигуряват ежегодно със Закона за държавния бюджет и се разходват на базата на представени разчети за броя на децата, учениците, студентите и курсантите.

(2) Средствата по ал. 1 се разходват за физическа активност, физическо възпитание, спорт, спортно-туристическа дейност, в т. ч. учебно-тренировъчна дейност, спортно-състезателна дейност и материално-техническо осигуряване.

**Чл. 3**. (1) Финансовите средства за физическа активност, физическо възпитание, спорт и спортно-туристическа дейност се предоставят по одобрени проекти. Всеки проект съдържа цели, дейности и обхват съгласно приложение № 1 и финансов план съгласно приложение № 2.

(2) Проектите по ал. 1 се изготвят и представят в срок до 31 март на съответната година:

1. за детските градини и училищата, финансирани от Министерството на образованието и науката – до съответното регионално управление на образованието;

2. за образователните институции, финансирани от други министерства – до съответния министър;

3. (изм. – ДВ, бр. 18 от 2021 г., в сила от 2.03.2021 г.) за общинските, частните детски градини и училища и за духовните училища – до кмета на съответната община;

4. за висшите училища, финансирани от Министерството на образованието и науката – до министъра на образованието и науката.

(3) Кметовете на общини представят съгласуваните проекти по ал. 2, т. 3 в съответното регионално управление на образованието.

(4) Средствата се предоставят по одобрени проекти, както следва:

1. за децата в общинските детски градини, включително тези в подготвителните групи – по проект, изготвен от директора на детската градина, съгласуван с финансиращия орган и одобрен от началника на съответното РУО;

2. за децата в частните детски градини, включително тези в подготвителните групи – по проект, изготвен от директора на детската градина, съгласуван с общината, чрез която се осъществява финансирането, и одобрен от началника на съответното РУО;

3. за децата в подготвителните групи и учениците в общинските училища – по проект, изготвен от директора на училището, съгласуван с финансиращия орган и одобрен от началника на съответното РУО;

4. (доп. – ДВ, бр. 18 от 2021 г., в сила от 2.03.2021 г.) за децата в подготвителни групи и учениците в частните училища и за учениците в духовните училища – по проект, изготвен от директора на училището, съгласуван с общината, чрез която се осъществява финансирането, и одобрен от началника на съответното РУО;

5. за децата в държавните училища, за децата в подготвителните групи и учениците в държавните училища, финансирани от министерствата – по проект, изготвен от директора на училището, одобрен от съответния министър;

6. за студентите във висшите училища – по проект, изготвен от студентските съвети и спортните катедри/звена, одобрен от ректора на висшето училище;

7. за децата в държавните детски градини към Министерството на отбраната, включително тези в подготвителните групи, както и за курсантите и студентите във висшите военни училища и военните академии – по проект, изготвен съответно от директора на детската градина и от началника на висшето военно училище/военна академия, одобрен от министъра на отбраната;

8. за курсантите и студентите от Академията на Министерството на вътрешните работи – по проект, изготвен от ректора и одобрен от министъра на вътрешните работи.

(5) (Изм. – ДВ, бр. 18 от 2021 г., в сила от 2.03.2021 г.) Процедурата по осигуряване на средствата от централния бюджет по реда на Закона за публичните финанси се инициира от съответните министри, като за общинските, частните и духовните образователни институции информацията за размера на допълнителните трансфери се обобщава и внася за одобряване в Министерския съвет от министъра на образованието и науката.

(6) Броят на децата и учениците се определя въз основа на данните в Националната електронна информационна система за предучилищно и училищно образование на Министерството на образованието и науката към началото на втория учебен срок за съответната учебна година.

(7) Броят на студентите и курсантите се определя съгласно Регистъра на всички действащи и прекъснали студенти и докторанти по степени на обучение и по професионални направления на Министерството на образованието и науката, актуални към зимния семестър.

**Чл. 4**. (1) Директорите на детските градини и училищата отчитат ежегодно пред обществения съвет на съответната образователна институция разходването на финансовите средства и изпълнението на дейностите по проектите.

(2) Ректорите/началниците на висшите училища отчитат ежегодно пред студентския съвет разходването на финансовите средства и изпълнението на дейностите по проектите.

**ЗАКЛЮЧИТЕЛНИ РАЗПОРЕДБИ**

**§ 1**. Отменя се Постановление № 129 на Министерския съвет от 2000 г. за определяне на минимални диференцирани размери на паричните средства за физическо възпитание и спорт, които се осигуряват от държавния бюджет и от бюджетите на общините (ДВ, бр. 58 от 2000 г.).

**§ 2**. Подадените по реда на отмененото Постановление № 129 на Министерския съвет от 2000 г. за определяне на минимални диференцирани размери на паричните средства за физическо възпитание и спорт, които се осигуряват от държавния бюджет и от бюджетите на общините, проекти се разглеждат по реда на чл. 3, ал. 4 и 5 от настоящото постановление.

**§ 3**. Постановлението се приема на основание чл. 132, ал. 1 от Закона за физическото възпитание и спорта (ДВ, бр. 86 от 2018 г.).

**§ 4**. Постановлението влиза в сила от деня на обнародването му в "Държавен вестник".

————————————————————————————————

ПРЕХОДНИ И ЗАКЛЮЧИТЕЛНИ РАЗПОРЕДБИ

към Постановление № 64 на Министерския съвет от 25 февруари 2021 г. за изменение и

допълнение на Постановление № 46 на Министерския съвет от 2020 г. за определяне на

минимални диференцирани размери на паричните средства за физическа активност, физическо

възпитание, спорт и спортно-туристическа дейност на деца и учащи в институции в системата

на предучилищното и училищното образование и във висшите училища

(ДВ, бр. 18 от 2021 г., в сила от 2.03.2021 г.)

§ 3. Подадените до влизането в сила на постановлението проекти се финансират в съответствие с чл. 1 от постановлението.

................................................................................................................

**Приложение № 1**

към чл. 3, ал. 1

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | ФОРМУЛЯР НА ПРОЕКТ ЗА КАНДИДАТСТВАНЕ ЗА ПРЕДОСТАВЯНЕ НА СРЕДСТВА ЗА ФИЗИЧЕСКА АКТИВНОСТ, ФИЗИЧЕСКО ВЪЗПИТАНИЕ, СПОРТ И СПОРТНО-ТУРИСТИЧЕСКА ДЕЙНОСТ ЗА 20 …. г. | | І. ИДЕНТИФИКАЦИЯ НА КАНДИДАТСТВАЩАТА ИНСТИТУЦИЯ: | | ИМЕ: .............................................................................................................................................. | | АДРЕС: ГР./С. .............................................................................................................................. | | ОБЩИНА: ....................................... ОБЛАСТ: .......................................................................... | | РЪКОВОДИТЕЛ НА ИНСТИТУЦИЯТА: ................................................................................ | | (*име, фамилия, длъжност)* | | ТЕЛЕФОН: ……………………………………………………………………………………… | | E-MAIL: …………………………………………………………………………………………. | | ЕИК ПО БУЛСТАТ: ……………………………………………………………………………. | | БАНКОВА СМЕТКА: ………………………………………………………………………….. | | БАНКА: …………………………………………………………………………………………. | | IBAN: …………………………………………………………………………………………….. | | BIC: ………………………………………………………………………………………………. | | ІІ. ОПИСАНИЕ НА ПРОЕКТА: | | *(Кратко описание на мотивите и дейностите за реализиране на проекта)* | |  | | І. ЦЕЛИ НА ПРОЕКТА: | | *(Кратко описание)* | |  | | IV. ОЧАКВАНИ РЕЗУЛТАТИ: | | *(Описват се прогнозни резултати)* | |  | | V. ЦЕЛЕВА ГРУПА: | | *(Посочват се целевите групи от кандидатстващата институция, обхванати в проекта)* | | |  |  |  |  | | --- | --- | --- | --- | | ЦЕЛЕВА ГРУПА | БРОЙ | ПАРИЧНИ СРЕДСТВА ПО ЧЛ. 1 | СУМА | | 1 | 2 | 3 | 4 | | деца |  |  |  | | ученици |  |  |  | | студенти |  |  |  | | курсанти |  |  |  | | ОБЩО В ЛВ.: | | |  |   *(Броят на децата в детските градини не включва броя на децата от яслените групи. Сумата в колона 4 се определя като произведение от данните в колона 2 и колона 3.)* | | РЪКОВОДИТЕЛ НА ИНСТИТУЦИЯТА: | | *(подпис, печат)* | |

**Приложение № 2**

към чл. 3, ал. 1

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  | | --- | | ФИНАНСОВ ПЛАН НА ПРОЕКТ ЗА КАНДИДАТСТВАНЕ ЗА ПРЕДОСТАВЯНЕ НА  СРЕДСТВА ЗА ФИЗИЧЕСКА АКТИВНОСТ, ФИЗИЧЕСКО ВЪЗПИТАНИЕ, СПОРТ И СПОРТНО- ТУРИСТИЧЕСКА ДЕЙНОСТ ЗА 20 …. г. | | НА ......................................................................................................................................................... | | *(наименование на образователната институция)* | | Раздел 1. |  |  |  |  |  |  | | --- | --- | --- | --- | --- | | № ПО РЕД | НАИМЕНОВАНИЕ НА ДЕЙНОСТИТЕ ПО ВИД | БРОЙ УЧАСТНИЦИ | СРОКОВЕ | СТОЙНОСТ В ЛЕВОВЕ | | 1 | 2 | 3 | 4 | 5 | |  |  |  |  |  | |  |  |  |  |  | | ОБЩО: | | | |  |  |  | | --- | | Раздел 2. |  |  |  |  |  | | --- | --- | --- | --- | | № ПО РЕД | МАТЕРИАЛНО-ТЕХНИЧЕСКО ОСИГУРЯВАНЕ  (ВИД СПОРТНИ УРЕДИ И ПОСОБИЯ) | БРОЙ | СТОЙНОСТ В ЛЕВОВЕ | | 1 | 2 | 3 | 4 | |  |  |  |  | |  |  |  |  | |  |  |  |  | | ОБЩО: | | |  |  |  | | --- | | ОБЩА СТОЙНОСТ НА ПРОЕКТА: | | ..................................................................................................................................................................... | | *(Вписва се общата стойност на проекта – с думи и с цифри.)* | | *Забележки:* | | 1. Средствата са за физическа активност, физическо възпитание, спорт и спортно-туристическа дейност, в т.ч. учебно-тренировъчна дейност, спортно-състезателна дейност и за материално-техническото им осигуряване. Не могат да се използват за заплати, хонорари и възнаграждения. Закупуването на дълготрайни материални активи се допуска единствено за спортни уреди и пособия. | | 2. В раздел 1 от финансовия план се посочват предвидените дейности. | | 3. В раздел 2 от финансовия план се посочва материално-техническото осигуряване (вид спортни уреди и пособия). | | 4. Задължително се предвиждат финансови средства в двата раздела (раздел 1 и раздел 2 от приложение № 2 към чл. 3, ал. 1). | | 5. Училище, в което има и организирани подготвителни групи, разработва общ проект за училището. | | РЪКОВОДИТЕЛ НА ИНСТИТУЦИЯТА: | | *(подпис, печат)* | |